August Rathke

August Petro Theodor Olsen Rathke (født 11. desember 1925, død 25. november 2022 i Bergen) var en norsk jurist, politiker og motstandsmann under andre verdenskrig.

 Liv og virke 
Rathke var leder for den kommunistiske motstandsbevegelsens ungdomsbevegelse i Bergensområdet. Han var også redaktør for Norges Kommunistiske partis illegale avis Fortroppen.Side 52. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 Lokalt samarbeidet kommunistene og Milorg, og Rathke ble leder for organisasjonens aksjonsgruppe Saborg. 24. januar 1945 flyktet han via Hans Helles hemmelige fluktrute fra Nordhordland via Shetlandsgjengen til Storbritannia, etter dramatiske omstendigheter som ettersøkt av Gestapo. Her fikk han opplæring, og ble innrullert i Kompani Linge. 

Etter krigen deltok han i Norges Kommunistiske Ungdomsforbund og sto i 1946 som redaktør for NKUs tidsskrift Unge Viljer, han studerte jus, og ble cand.jur. i 1951.

Senere ble han aktiv i Arbeiderpartiet og etter hvert et framtredende medlem. Fra 1960 var han i flere perioder medlem av Bergen bystyre og formannskap. Fra 1984 til 1995 var han medlem av Hordaland fylkesting og fylkesutvalg. Han ledet også Arbeiderpartiets gruppe på fylkestinget. Rathke er blant dem som har blitt æresmedlem i partiet.<ref>85-års jubileumsomtale, Aftenposten 11. desember 2010</ref>

Han var byrettsdommer fra 1975 til 1984, og byrettsjustitiarius i Bergen fra 1984 til 1995.

Han har arbeidet hos Fylkesmannen i Bergen, vært rådmann i Laksevåg og kommunaldirektør i Bergen.

Fra 1975 var krigsveteranen Rathke redaktør av Lingeavisen.

Rathke døde 25. november 2022 på Engen sykehjem i Bergen som det siste gjenværende medlemmet av Kompani Linge.

 Utmerkelser 

Rathke ble tildelt Kongens fortjenstmedalje og Deltagermedaljen.Jubilantomtale, Aftenposten, 11. desember 2015, del 1, s. 31. Han har mottatt britiske 1939–1945 Star og Defence Medal. Rathke er tildelt Norges Forsvarsforenings hederstegn og Kommunenes Sentralforbunds hederstegn. I 2015 ble Rathke tildelt Regjeringens minnemedalje for innsats under andre verdenskrig.«Ga minnemedalje til sin far», bt.no, 19. oktober 2015. I 2017 mottok Rathke Stiftelsen Espeland fangeleirs pris for sin livslange kamp mot dehumaniserende krefter.

Rathke var æresmedlem av Bergens Forsvarsforening.

 Bibliografi 
 Spor i tåke : historier fra Bergenskanten og andre steder (1987) 
 Den nære fortid: synspunkt fra årene 1978-1991 (2010) ISBN 9788271285630
 Hilsen til Guri: En ung mann i krig'' (2003) ISBN 82-7916-027-2

 Referanser 

 Eksterne lenker 
 Intervju i Norge I dag
 Nettsted med informasjon om arbeidet hans under krigen
 Artikkel fra NRK om nedleggelsen av Lingeklubben

Kategori:Norske dommere
Kategori:Lokalpolitikere fra Ap
Kategori:Lokalpolitikere i Bergen
Kategori:Fylkestingspolitikere i Hordaland
Kategori:Fylkestingspolitikere fra Ap
Kategori:Norges Kommunistiske Parti
Kategori:Kongens fortjenstmedalje
Kategori:Nordmenn fra andre verdenskrig
Kategori:Deltagermedaljen
Kategori:Medlemmer av Kompani Linge
Kategori:Regjeringens minnemedalje for innsats under andre verdenskrig